An modernong pag-aadal kan teorya nin set iyo pigpunan kan mga Alemanyong matematikong si Richard Dedekind asin Georg Cantor kaidtong 1870s. Sa partikular, si Georg Cantor iyo an harus pigkokonsidera bilang an kagmokna kan teorya nin set. An teorya nin set iyo harus pighihiling bilang pundasyonal na sistema para sa kabilugan kan matematika, partikular sa porma nin Zermelo–Fraenkel na teorya nin set sa mawot na axiom. Apwera sa pundasyonal na kagibohan kaini, an teorya nin set, minatao man nin pundasyon sa paghaman nin sarong matematikong teorya nin infinidad, asin igwa nin nagkapirang aplikasyon sa siyensyang pangkompyuter, pilosopiya, asin pormal na semantiko.